Jan Brewer

Janice K. Brewer (26. septembar 1944., Hollywood, Kalifornija, SAD) je američka političarka i bivša, 22. po redu, guvernerka savezne države Arizona. Na mjesto guvernerke je došla 21. januara 2009. godine nakon ostavke bivše guvernerke Janet Napolitano, nakon jedne od najvećih fiskalnih kriza u historiji Arizone, ali i cijelih SAD. Sve do izbora 2010, na tom mjestu je bila u svojstvu vršioca dužnosti, da bi nakon pobjede na izborima u novembru 2010. godine i zvanično bila izabrana kao 22. guverner savezne države Arizona. Jan Brewer je bila treća zaredom žena na mjestu guvernera Arizone, te četvrta žena koja obavljala ovu funkciju. Zakletvu je položila 3. januara 2011. godine. Na mjestu guvernera naslijedio ju je Doug Ducey.

mini|lijevo|Jan Brewer u razgovoru sa predsjednikom Obamom
Nakon dolaska na vlast, poduzela je stoge mjere i akcije za rješavanje nagomilanih problema oko državnog budžeta.

 Nakon mandata 
Nakon završetka mandata kao guvernerke u januaru 2015. Brewer se gotovo u potpunosti povukla iz javnog života. U okvirima izbora za republikanskog kandidata na predsjedničkim izborima u SAD 2016, ona je krajem februara 2016. objavila svoju podršku milijarderu Trumpu. Njujorški biznismen, kao i bivša guvernerka, imali su zajedničke stavove i prijedloge oko izgradnje zida duž američke granice sa Meksikom, koji bi predstavljao najdjelotvornije rješenje u borbi protiv ilegalnog useljavanja u SAD i prekograničnog kriminala.Jan Brewer endorses Donald Trump, Politco, 27. februar 2016 (engl.)

 Reference 

Kategorija:Rođeni 1944.
Kategorija:Biografije, Hollywood (Kalifornija)
Kategorija:Savezni guverneri u Sjedinjenim Američkim Državama